एनआरडीए की ओर से सीईओ रजत कुमार के निर्देश पर इंजीनियर इन चीफ़ सलिल श्रीवास्तव व महाप्रबंधक प्रशासन विश्वास मेश्राम ने एक विस्तृत प्रजेंटेशन के माध्यम से काउंसल को नया रायपुर की योजनाए सुविधाओंए निर्माण कार्यों व भविष्य की योजनाओं के बारे में विस्तार से जानकारी प्रदान की। इंजीनियर इन चीफ़ ने बताया कि ग्रीनफ़ील्ड स्मार्ट शहर नया रायपुर में नागरिकों के लिए 24 घंटे बिजली व पानी की सुविधा मुहैया कराई जा रही है। एनआरडीए द्वारा भविष्य को ध्यान में रखकर शहर की प्लानिंग की जा रही है। यहाँ अधोसंरचना के विकास के लिए अंतरराष्ट्रीय मापदंडों का पालन किया जा रहा है। 27 प्रतिशत भूमि को हरियाली हेतु आरक्षित रखने के साथ ही यहाँ पानी की उपलब्धता और सीवरेज जैसी मूलभूत ज़रूरतों के लिए अत्याधुनिक तकनीकों का इस्तेमाल किया जा रहा है। नया रायपुर अंडरग्राउंड युटिलिटी कॉरिडोर से लैस है। इसका मतलब है कि यहाँ जलापूर्तिए सीवरेजए दूरसंचार और बिजली जैसी सेवाएँ भूमिगत विकसित की गयी हैं। ये तमाम सुविधाएँ नया रायपुर को एक शून्य उत्सर्जन वाला शहर बनाती हैं। यहाँ गोल्फ़ कोर्सए एम्यूज़मेंट पार्कए फ़िल्म सिटीए ड्राइव.इन थिएटर और स्पोर्ट्स सिटी बनाए जाने की भी योजना है।